《送贾注归蜀》
宋代·魏野

将为干名入帝都，却言归隐蜀乡闾。
永抛丹桂辞京辇，深入青乡侍板舆。
囊里几般仙药草，杖头数卷道经书。
相门亲友应相羡，富贵终难复旧居。

作者简介：（960—1020）陕州陕县人，字仲先，号草堂居士。不求仕进，自筑草堂，弹琴赋诗其中。真宗大中祥符四年，帝祀汾阴，与表兄李渎同被举荐，上表以病辞，诏州县常加存抚。与王旦、寇准友善，常往来酬唱。为诗精苦，有唐人风格，多警策句。有《东观集》、《草堂集》。